钦定古今图书集成/方舆汇编/边裔典/第027卷 > 《十洲记》 > 后汉
## 钦定古今图书集成/方舆汇编/边裔典/第027卷 > 《十洲记》 > 后汉

### 世祖建武六年罢都尉官弃领东地悉封其渠帅为县侯

按《后汉书世祖本纪》，“建武六年，初罢郡国都尉官，馀
不载。”按《东夷传》，“建武六年，省都尉官，遂弃领东地，
悉封其渠帅为县侯，皆岁时朝贺，无大君长。其官有
侯邑君。三老、耆旧，自谓与句丽同种，言语法俗大抵
相类。其人性愚悫，少嗜欲，不请丐，男女皆衣曲领。其
俗重山川，山川各有部界，不得妄相干涉。同姓不婚，
多”所忌讳。疾病死亡辄损。弃旧宅，更造新居。知种麻
养蚕，作锦布。晓候星宿，豫知年岁丰约。常用十月祭
天，昼夜饮酒歌舞，名之为“舞天。”又祠虎以为神。邑落
有相侵犯者，辄相罚责。生口牛马，名之为“责祸。”杀人
者偿死。少寇盗，能步战，作矛长三丈，或数人共持之。
乐浪、《檀弓》出其地。又多文豹。有果下马。海出班鱼，使
来皆献之。

建武二十五年春正月，辽东徼外貊人寇右北平、渔
阳、上谷、太原，辽东太守祭彤招降之。

按：《后汉书世祖本纪》云云。

### 安帝建光元年正月四月讨秽貊不克十二月夫馀王遣子与州郡破之

按《后汉书安帝本纪》：“建光元年正月，幽州刺史冯焕
率二郡太守讨秽貊，不克。夏四月，秽貊复寇辽东，辽
东太守蔡讽追击，战殁。冬十二月，秽貊围元菟城，夫
馀王遣子与州郡并力讨破之。”

### 延光元年春二月夫馀王遣子将兵救元菟击秽貊破之

按：《后汉书安帝本纪》云云。

### 灵帝建宁元年十二月鲜卑及秽貊寇幽并二州

按《后汉书灵帝本纪》云云。

### 献帝延康元年三月己卯秽貊王遣使奉献

按《后汉书献帝本纪》。不载按《三国魏志。文帝本纪》
云云。